**Doar despre trup**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOAR DESPRE TRUP

De ce trupul meu,Doamne,nu l-ai făcut

din apă,să curgă odată cu setea pământului și a oamenilor

într-o paralelă până la dispariție?

De ce trupul meu,Doamne,nu l-ai făcut

din aer,să fiu contur în contur transparent,

suport de zbor mângăietor de constelații,

contopit cu respirația sacadată a iubirii?

De ce trupul meu,Doamne,nu l-ai făcut

din lumină,să fie doar noaptea stăpână

într-un univers de mine creat?

De ce trupul meu,Doamne,l-ai făcut

din pământ însuflețit,în care el,

sufletul,sălășluiește dincolo de zăbrele,

de hotar alunecos spre alte hotare,

hrănind continuu pământul,pentru că e pământ

de flori și alt pământ peste care

vor păși copiii cu mare grijă

atunci când vor fi

la furtul luminii de către noapte,

iar șoaptele lor vor căuta până la mine,oriunde aș fi.